በክልሉ ለህዳሴው ግድብ ግንባታ ከ908 ሚሊየን ብር በላይ መሰብሰቡ ተገለፀ
 ለህዳሴው ግድብ ግንባታ ከ908 ሚሊየን ብር በላይ በቦንድና በስጦታ መሰብሰቡን የኦሮሚያ ክልልዊ መንግስት የታላቁ ህዳሴ ግድብ ግንባታ ህዝባዊ ተሳትፎ አስተባባሪ ምክር ቤት ጽህፈት ቤት አስታወቀ።የጽህፈት ቤቱ ዋና ዳይሬክተር አቶ አማን አሊ ለዋልታ ኢንፎርሜሽን ማዕከል እንደገለፁት፤ የተሰበሰበው 908 ሚሊየን 793 ሺ 247 ብሩ ግድቡ  ከተጀመረበተ ጊዜ ጀምሮ ባሉት ሶስት ዓመታት ጊዜ ውስጥ ሲሆን፤ 883 ሚሊየን 940 ሺ 527 ብሩ በቦንድ ግዢና 24 ሚሊየን 852 ሺ 720 ብሩ በስጦታ የተገኘ ነው።እንደ አቶ አማን ገለፃ በሶስት አመት ጊዜ ውስጥ 1 ቢሊየን 459 ሚሊየን 534 ሺ 443 ብር ለመሰብሰብ ታቅዶ እንደነበር ገልፀው፤  የተሰበሰበው ገንዘብ ከእቅዱ ጋር ሲነፃፀር 62 በመቶ መሆኑን ተናግረዋል።የቦንድ ግዢውን ካካሂዱት የህብረተሰብ ክፍሎች መካከል የመንግስት ሰራተኞች 585 ሚሊየን 694 ሺ 015 ብር በመግዛት ቀዳሚውን ስፍራ  እንደያዙ ገልፀው፤ 82 ሚሊየን 585 ሺ 235 ብር ቦንድ ግዚ በመፈፀም ደግሞ ባለሀብቱ እንደሚከተል ተናግረዋል።በመቀጠልም አርሶ አደሩና አርብቶ አደሩ 50 ሚሊየን 741 ሺ 929 ብር ቦንድ በመግዛት የሶስተኛነትን ደረጃ መያዙን ነው አቶ አማን የገለፁት።ቀሪው የከተማ ነዋሪዎች፣ የጥቃቅንና አነስተኛ ተቋማትና ድርጅቶች፣ መንግስታዊ ያልሆኑ ድርጅቶችና ሌሎች የህብረተሰብ ክፍሎች የቦንድ ግዢውን መፈፀማቸውን ገልፀዋል።ለግድቡ ግንባታ ስኬት በስጦታ ከሰጡት መካከልም አርሶ አደሩና አርብቶ አደሩ 12 ሚሊየን 555 ሺ 173 ብር በመለገስ ቀዳሚውን ስፍራ ሲይዙ፤ ባለሀብቶች 3 ሚሊየን 425 ሺ 332 ብር በመለገስ ቀጣዩን ስፍራ መያዛቸውን ተናግረዋል።የከተማ ነዋሪዎች፣ ማይክሮ ፋይናንስ ፣ መንግስታዊ ያልሆኑ ድርጅቶች፣ የመንግስት ሰራተኞችና ሌሎች የህብረተሰብ ክፍሎች ደግሞ ለግድቡ ግንባታ ስኬት ቀሪውን ብር መስጠታቸውን ተናግረዋል።በክልሉ እስካሁን 322 ዞኖች፣ ወረዳዎችና 306 ከተሞች የመጀመሪያ ዙር የቦንድ ግዢ ያጠናቀቁ ሲሆን፤ ሁለተኛ እና ሶስተኛ ዞር የጀመሩ ዞኖች፣ ወረዳዎችና ከተሞች እንዳሉም አቶ አማን ተናግረዋል።የቦንድ ግዢው በቀጣይም ተጠናክሮ እንዲቀጥል በየደረጃው ያሉ የስራ ሂደቶች ውስጥ ያሉ ደካማና ጠንካራ ጎኖችን በመለየት ለቀጣይ ስራው መዘጋጀታቸውን አቶ አማን መናገራቸውን ዋልታ ኢንፎርሜሽን ማዕከል ዘግቧል። በ54 የክልል ጽህፈት ቤቶች ውስጥ ሁሉም የመጀመሪያውን የቦንድ ግዠ ሲያጠናቅቁ 51 ለህዳሴው ግድብ ግንባታ ስኬት የህብረተሰቡ የተፈጠረውን ንቅናቄ ግለቱን ጠብቆ እንዲቀጥል ለማድረግ በክልል ደረጃ 54 መስሪያ ቤቶች 18 ዞኖችና 12 ከተሞች ላይ የማስተባበር ስራ ተሰርቷል።